**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ, «ԷՖԱՐՎԻ ՄԱՍՐԻԿ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆ ԵՎ «ՖՈՏՈՎԱՏԻՈ ՌԵՆՅՈՒԱԲԼ ՎԵՆՉՐՍ» ԷՍ. ԷԼ.-«ԷՖԷՍԷԼ ՍՈԼԱՐ» ԷՍ. ԷԼ.-Ի ՄԻՋԵՎ ԿՆՔՎԱԾ` ՀԱՅԱՍՏԱՆՈՒՄ` ԳԵՂԱՐՔՈՒՆԻՔԻ ՄԱՐԶԻ ՄԵԾ ՄԱՍՐԻԿԻ ՀԱՄԱՅՆՔՈՒՄ «ՄԱՍՐԻԿ-1» ԱՐևԱՅԻՆ ՖՈՏՈՎՈԼՏԱՅԻՆ (ՖՎ) ԷԼԵԿՏՐԱԿԱՅԱՆԻ ՆԱԽԱԳԾՄԱՆ, ՖԻՆԱՆՍԱՎՈՐՄԱՆ, ԿԱՌՈՒՑՄԱՆ, ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ՏԻՐԱՊԵՏՄԱՆ ԵՎ ՇԱՀԱԳՈՐԾՄԱՆ ՄԱՍԻՆ ՓՈՓՈԽՎԱԾ ԵՎ ՎԵՐԱՇԱՐԱԴՐՎԱԾ` ԿԱՌԱՎԱՐՈՒԹՅԱՆ ԱՋԱԿՑՈՒԹՅԱՆ ՀԱՄԱՁԱՅՆԱԳՐՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ԼՐԱՑՈՒՑԻՉ ՀԱՄԱՁԱՅՆԱԳՐԻՆ ՀԱՎԱՆՈՒԹՅՈՒՆ ՏԱԼՈՒ ՄԱՍԻՆ**

**»** **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

|  |
| --- |
| **Իրավական ակտի հիմնավորումը** |
| **Կարգավորման ենթակա խնդրի սահմանումը և առկա իրավիճակը** |
| 2020թ.-ի հունիսի 18‑ին ՀՀ կառավարությունը հաստատել է Հայաստանում՝ Գեղարքունիքի մարզի Մեծ Մասրիկ համայնքում «Մասրիկ-1» արևային ֆոտովոլտային (ՖՎ) էլեկտրակայանի նախագծման, ֆինանսավորման, կառուցման, սեփականության իրավունքով տիրապետման և շահագործման մասին փոփոխված և վերաշարադրված՝ կառավարության աջակցության համաձայնագիրը («ՓևՎ ԿԱՀ»), որը ստորագրվել է ՀՀ կառավարության, «ԷֆԱրՎի Մասրիկ» ՓԲԸ-ի՝ որպես Կառուցապատողի, և «Ֆոտովատիո Ռենյուաբլ Վենչրս» Էս.Էլ. և «ԷֆԷսԷլ Սոլար» Էս.Էլ.-ի՝ որպես Հովանավորի կողմից 2020թ.-ի հունիսի 26-ին: ՓևՎ ԿԱՀ-ը կնքելուց հետո Կառուցապատողը վարկային ֆինանսավորում է ստացել ՄՖԿ-ից (Միջազգային Ֆինանսական Կորպորացիա) և ՎԶԵԲ-ից (Վերակառուցման և Զարգացման Եվրոպական Բանկ) (այսուհետ միասին՝ Ֆինանսավորման Կողմեր)` իրականացնելու համար Ծրագրի կառուցման փուլը, որը նախատեսվում էր ավարտել 2022թ.-ի հուլիսի 1-ին: Սակայն ծրագրի իրականացումը ձգձգվել է, ինչը Կառուցապատողը պայմանավորել է ՔՈՎԻԴ-19-ով, ինչպես նաև պատերազմական գործողություններով և առաջարկել է Նախատեսված Կոմերցիոն Շահագործման Ամսաթիվը երկարացնել անհաղթահարելի ուժի և անբարենպաստ պայմանի հիմքով։ ՀՀ տարածքային կառավարման և ենթակառուցվածքների նախարարությունն ընդունելի և հիմնավոր չի համարել «անհաղթահարելի ուժի» ճանաչումը կառուցապատողի կողմից կատարման անհնարինությունն ապացուցող հանգամանքների բացակայության պատճառով:Այնուամենայնիվ, կարևորելով Մասրիկ-1 արևային կայանի կառուցման ծրագրի իրականացումը՝ Կառուցապատողի հետ պայմանավորվածություն է ձեռք բերվել կառավարության քննարկմանը ներկայացնել աջակցության համաձայնագրում փոփոխություններ կատարելու առաջարկը հետևյալ նոր պայմաններով՝ Կառուցապատողի կողմից նախատեսել 1 մլն դոլար լրացուցիչ երաշիքային գումար, որը գանձվելու է անկախ պատճառներից նոր ժամկետներում ծրագիրը չավարտելու դեպքում, կայանից առաքվող էլեկտրաէներգիայի սակագինը 0.0415 ԱՄՆ դոլար՝ առանց ԱԱՀ-ի գործող 0.0419 ԱՄՆ դոլար՝ առանց ԱԱՀ-ի  փոխարեն և կայանի կառուցման ժամանակահատվածը երկարացնել 14 ամսով։  |
| **Կարգավորման նպատակը** |
| Կարևորելով Մասրիկ-1 արևային կայանի կառուցման ծրագրի իրականացումը՝ սույն որոշման նախագծով առաջարկվող փոփոխությունը կսահմանի նոր ժամկետ, որն էլ հնարավորություն կտա իրականացնելու Ծրագրով նախատեսված կայանի կառուցումը։ |
| **Նախագծի մշակման գործընթացում ներգրավված** **ինստիտուտները և անձինք** |
| ՀՀ տարածքային կառավարման և ենթակառուցվածքների նախարարություն  |
| **Ակնկալվող արդյունքը** |
| Լրացուցիչ երաշխիքի տրամադրման և մրցութային սակագնի նվազեցման պայմանով՝ ՓևՎ ԿԱՀ-ով սահմանված՝ Նախատեսված Կոմերցիոն Շահագործման ամսաթվի երկարացումը Կառուցապատողին հնարավորություն կընձեռի ավարտելու կայանի կառուցումը։  |
| **Տեղեկատվություն լրացուցիչ ֆինանսական միջոցների անհրաժեշտության, պետական բյուջեում եկամուտներում և ծախսերում սպասվելիք փոփոխությունների մասին** |
| «ՀՀ կառավարության 2020 թվականի հունիսի 18-ի № 1016-Ա որոշման մեջ փոփոխություններ կատարելու մասին» ՀՀ կառավարության որոշման նախագծի ընդունմամբ լրացուցիչ ֆինանսական միջոցների անհրաժեշտություն չի առաջանում, պետական բյուջեում եկամուտների և ծախսերի ավելացում կամ նվազեցում չի նախատեսվում։ |
| **Նախագծի կապը ռազմավարական փաստաթղթերի հետ.** **Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ** |
| «ՀՀ կառավարության 2020 թվականի հունիսի 18-ի № 1016-Ա որոշման մեջ փոփոխություններ կատարելու մասին» ՀՀ կառավարության որոշման նախագիծն առնչություն չունի որևէ ռազմավարական փաստաթղթի հետ: |